**Príloha č. 3**

k zmluve o dielo na časť technológia č. [●]

**Montážne práce**

1. **Montáž zásobníkov** (síl) zahrňuje:
   1. manipuláciu s materiálom (presun častí síl zo skladu na podstavec sila, vycentrovanie zdvihákov a vertikálnych výstuh sila na geometrický stred podstavca,
   2. zoskrutkovanie strešných dielov medzi sebou, s kupolou a najvyšším lubom sila, zasunutie zdvihákov po obvode sila a zdvihnutie celého súboru o výšku lubu, zoskrutkovanie všetkých plechov horizontálne i vertikálne, zoskrutkovanie vertikálnych výstuh po obvode sila,
   3. opätovné zdvihnutie celého kompaktu o výšku lubu a opakovanie predošlého kroku až po zmontovanie celého sila,
   4. uloženie sila na podstavec (vytiahnutie zdvihákov) a ukotvenenie sila mechanickými a chemickými kotvami,
   5. uloženie prevzdušňovacích dielov do podlahy podstavca.
2. **Montáž horizontálnych dopravníkov** (reťazových dopravníkov, vynášacích reťazových dopravníkov a obehových závitovkových dopravníkov) zahrňuje:
   1. premiestnenie jednotlivých dielov dopravníkov zo skladu na miesto inštalácie podľa projektu,
   2. po osadení hnacích hláv sú k nim priskrutkované jednotlivé potrubia bez vrchných krytov až po napínaciu hlavu,
   3. potom je na hnacie reťazové kolo položená časť reťazového zväzku a pomocou vodiacich líšt a spojovacích čapov sa skompletuje celá dĺžka reťaze, vrátane časti napínacej hlava,
   4. reťazové kolo napínacie sa uloží do prvej polohy a potrubie sa zakrytuje, reťaz sa napne,
   5. dopravník sa uloží na podstavce pre zabezpečenie potrebného sklonu podľa projektu,
   6. v prípade obehového závitovkového dopravníku sa len skompletujú jednotlivé diely nad výpadom sila.
3. **Montáž vertikálnych dopravníkov** (korečkových dopravníkov) zahrňuje:
   1. osadenie, vycentrovanie a ukotvenie spodnej elevátorovej hlavy do výťahovej šachty,
   2. na spodnú hlavu sa následne postupne pomocou lešenia montujú párovým spôsobom elevátorové potrubia,
   3. na záver je pomocou žeriavu namontovaná horná hlava s vycentrovanou splachou,
   4. pomocou šponovákov sa osadí gurtňa s naberákmi, napínacie zariadenie sa posunie do hornej polohy a gurtňa (dopravný pás) sa spojí.
4. **Oceľové konštrukcie** zahŕňajú:
   1. zváracie, skrutkovacie práce na skompletovanie dopravných mostov ponad silami, obslužných lávok k reťazovým dopravníkom a oceľových veží k elevátorom,
   2. samostatnú časť oceľových konštrukcií tvorí násypný kôš pod vagóny ukrajinského (východného typu), ktorý sa zmontuje na mieste z dielov dodaných z výroby a ako komplet sa inštaluje do šachty pod košom, následne sa pomocou žeriavu uloží rošt, na ktorý objednávateľ položí podvaly a koľaje.
   3. súčasťou oceľovej konštrukcie sú aj podjazdné expedičné zásobníky do povozov dodané v celku, ktoré sa pomocou mechanizmov osadia do pripravenej a zmontovanej podjaznej konštrukcie,
   4. súčasťou montážnych prác sú aj maliarske a natieračské práce.
5. **Spádová doprava** ( prvky spádovej dopravy sú spádovú potrubia, kolená, odbočky, výpady pod silá a výpady pod reťazové dopravníky, klapky) - po osadení a zmontovaní síl sa ako posledný technologický prvok montuje spádová doprava, ktorá slúži na prepravu obilnín pomocou gravitácie a spočíva v pospájaní častí potrubí pomocou sťahovacích pásov do projektovaných ciest.
6. **Elektromontážne práce** (pripojenie všetkých elektropohonov a snímačov k elektrickej sieti).Elektroinštalácia spočíva v osadení elektrorozvádzačov na projektované miesto, naťahanie vodiacich pomocný prvkov pre vedenie káblov ( rošty, schránky klietky), dotiahnutie káblov pomocou vyššie uvedených pomocných prvkov ku všetkým elektromotorom, snímačom, koncovým spínačom a ostatným bezpečnostným prvkom. Zapojenie všetkých káblov do silového rozvádzača. Prezvonenie (vyskúšanie prenosu signálu, prúdu od inštalačných prvkov rozádzača (poistky, relé, transformátory meniče a pod). Pustenie prúdu a individuálne skúšky.
7. **Meranie a regulácia (riadenie cez IT prvky)**

Spočíva v programátorských prácach na software riadiaceho programu. V inštalácii bezpečnostných prvkov ako sú snímače hladín, snímače polôh, snímače teplôt, kamery a pod.

Montáž slaboprúdového vedenia k jednotlivým elektromotorom a bezpečnostným prvkom. Odladenie systému.